cyanic-selkie/wikianc huggingface dataset:
মোদিবো কেইতা
পূর্ণাঙ্গ রাজনৈতিক নেতা রূপে জীবন
১৯৪৬ সালের অক্টোবরে ফরাসী ঔপনিবেশিক আফ্রিকার বিভিন্ন দেশের প্রতিনিধিদের নিয়ে বামকোতে একটি সম্মেলন অনুষ্ঠিত হয় এবং এখানেই আফ্রিকান গণতান্ত্রিক সমাবেশ(আরডিএ) গঠন করা হয়। এই জোটটির নেতৃত্বে ছিলেন ফলিক্স হাফৌত-বোইনি; কেইতা আরডিএর ফ্রেঞ্চ সুদান অঞ্চলের সেক্রেটারি-জেনারেল এবং সুদানীস সহযোগী সংগঠন ইউএস-আরডিএর প্রধান হিসাবে দায়িত্ব গ্রহণ করেছিলেন। ১৯৪৮ সালে তিনি ফরাসী সুদানের সাধারণ কাউন্সিলর নির্বাচিত হন। ১৯৫৬ সালে তিনি বামাকোর মেয়র নির্বাচিত হন এবং ফ্রান্সের জাতীয় পরিষদের সদস্য হন। তিনি দু'বার মরিস বার্গোস-মাউনুরি এবং ফলিক্স গেইলার্ডের সরকারগুলিতে পররাষ্ট্রসচিব হিসাবে দায়িত্ব পালন করেছিলেন। মোদিবো কেইতা ১৯৬০ সালের ২০শে জুলাই মালি ফেডারেশনের নির্বাচনী সংসদ সদস্য নির্বাচিত হন, ফরাসি সুদান এবং সেনেগাল এই ফেডারেশনের অংশ ছিল যদিও সেনেগাল পরে ফেডারেশন ছেড়ে চলে যায়।
মালির রাষ্ট্রপতিরূপে জীবন
১৯৬০ সালে ফেডারেশন ভেঙে যাওয়ার পরে ইউএস-আরডিএ মালি প্রজাতন্ত্র হিসাবে সম্পূর্ণ স্বাধীনতার ঘোষণা দেয়। কেইতা মালি প্রজাতন্ত্রের প্রথম রাষ্ট্রপতি হন এবং এরপরেই ইউএস-আরডিএকে দেশের একমাত্র আইনি দল হিসাবে ঘোষণা করেন। সমাজতান্ত্রিক হিসাবে তিনি তার দেশকে অর্থনীতির প্রগতিশীল সামাজিকীকরণের দিকে নিয়ে গিয়েছিলেন। প্রথমে কৃষি ও বাণিজ্য দিয়ে শুরু করে ১৯৬০ সালের অক্টোবরে সোমিরেক্স (মালিয়ান আমদানি ও রফতানি সংস্থা) তৈরি করা হয়েছিল, যাদের মালির পণ্য আমদানি ও রফতানির উপর একচেটিয়া অধিকার ছিল। এমনকি খাদ্যপণ্য আমদানিতে (যেমন চিনি, চা, গুঁড়ো) দুধ) এবং দেশের মধ্যে তাদের বিতরণেও তাদের মুখ্য ভূমিকা ছিল। ১৯৬২ সালে ম্যালিয়ান ফ্র্যাঙ্ক প্রতিষ্ঠা হয়, রেশনিং এবং গণবণ্টন ব্যাবস্থার অব্যবস্থার ফলে দেশে মারাত্মক মুদ্রাস্ফীতি হয় এবং জনগণের বিশেষত কৃষক এবং ব্যবসায়ীদের মধ্যে অসন্তুষ্টি ঘটে।
অন্যান্য দেশের স্বীকৃতি
১৯৭১ সালের জুনে তিনি যুক্তরাজ্যে একটি রাষ্ট্রীয় সফর করেছিলেন, যেখানে রানী দ্বিতীয় এলিজাবেথ তাকে নাইট গ্র্যান্ড ক্রস অফ দ্য অর্ডার অফ সেন্ট মাইকেল এবং সেন্ট জর্জ উপাধিতে ভূষিত করেন । তার সমাজতান্ত্রিক দৃষ্টিভঙ্গির কারণে আমেরিকা যুক্তরাষ্ট্র কিছুটা সতর্কতার সাথে দেখেছিল, তবে তিনি স্পষ্ট করে দিয়েছিলেন যে তিনি ওয়াশিংটনের সাথে সুসম্পর্ক চেয়েছিলেন। ১৯৬১ সালের সেপ্টেম্বরে তিনি সুকর্ণর সাথে আমেরিকা যান এবং রাষ্ট্রপতি জন এফ কেনেডির সাথে সাক্ষাত করেন।
একনায়কতন্ত্র ও কারাবরণ
রাজনৈতিক স্তরে, মোদিবো কেইতা দ্রুতই ফিলি ড্যাবো সিসসোকোর মতো রাজনৈতিক প্রতিপক্ষদের বন্দী করে ফেলেছিলেন। স্বাধীনতা পরবর্তী প্রথম নির্বাচন, ১৯৬৪ সালে, প্রতিদ্বন্দ্বিতার অভাবে ইউএস-আরডিএর ৮০ জন প্রার্থীই একক জাতীয় পরিষদে ফিরে আসে এবং কেইতা আইনসভা দ্বারা রাষ্ট্রপতির পদে যথাযথভাবে নির্বাচিত হন। ১৯৬৭ সাল থেকে তিনি 'বিদ্রোহ প্রতিরক্ষা জাতীয় কমিটি (সিএনডিআর)' গঠন করে সংবিধান স্থগিত করে দেন। মালিয়ান ফ্র্যাঙ্কের অবমূল্যায়নের ফলে এবং কেইতার একনায়কতন্ত্রের ফলে সাধারণ জনগণের মধ্যে অস্থিরতা ও বিদ্রোহ দেখা দেয়। ১৯৬৮ সালের ১৯শে নভেম্বর, জেনারেল মোসা ট্রোরি একটি অভ্যুত্থান ঘটিয়ে মোদিবো কেইতাকে ক্ষমতাচ্যুত করেন এবং তাকে উত্তর মালিয়ান শহর কিদালের কারাগারে প্রেরণ করেন। ১৯৭৭ সালের ফেব্রুয়ারিতে তাঁর মুক্তির প্রস্তুতির জন্য তাঁকে রাজধানী বামাকোতে আনয়ন করা হয়, যদিও ১৯৭৭ সালের ১৬ই মে মোদিবো কেইতা রাজনৈতিক বন্দি হিসেবেই মারা যান।
১৯৯২ সালে মুসা ট্রোয়ের পতন ও পরবর্তীকালে রাষ্ট্রপতি আলফা ওমর কোনারির নির্বাচনের পরে কেইতা মালির ইতিহাসে পুনরায় সম্মান ফিরে পান। ১৯৯২ এর ৬ই জুন মোদিবো কেইতার একটি স্মৃতিস্তম্ভ বামাকোতে প্রতিষ্ঠা করা হয়।
প্যান-আফ্রিকানবাদী হিসেবে কেইতা
সারা জীবন কেইতা আফ্রিকান সংহতির পক্ষে কথা বলেছেন। ১৯৬৩ সালে, তিনি আফ্রিকান ঐক্যের জন্যে 'অর্গানাইজেশন অফ আফ্রিকান ইউনিয়ন' (ওএইউ) এর সনদ তৈরিতে গুরুত্বপূর্ণ ভূমিকা পালন করেছিলেন। ১৯৬৩ সালে, তিনি দুটি দেশের মধ্যে সীমান্ত সংঘাত- বালুযুদ্ধের সমাপ্তির প্রত্যাশায় মরক্কোর রাজা এবং আলজেরিয়ার রাষ্ট্রপতিকে বামাকোতে আমন্ত্রণ জানান। ইথিওপিয়ার সম্রাট হেইল স্লাসির সহায়তায় কেইতা বামাকো চুক্তির রূপায়ণে সফল ভূমিকা নেন, যা দ্বন্দ্বের অবসান ঘটিয়েছিল। ফলস্বরূপ, তিনি সে বছর লেনিন শান্তি পুরস্কার জিতেছিলেন। ১৯৬৩ থেকে ১৯৬৬ সাল পর্যন্ত তিনি সেনেগাল, আপার ভোল্টা এবং আইভরি কোস্টএর দেশগুলির সাথে সম্পর্ককে স্বাভাবিক করেছিলেন। নিরপেক্ষ আন্দোলনের একজন আইনজীবী, মোদিবো আলজেরিয়ান জাতীয় মুক্তিফ্রন্টের (এফএলএন) জাতীয়তাবাদী আন্দোলনকে সমর্থন দিয়েছিলেন।
নেপাল সেনাবাহিনী ক্লাব
নেপাল সেনাবাহিনী ক্লাব, ত্রিভুবন সেনাবাহিনী ক্লাব নামেও পরিচিত, এটি নেপালের বিভাগীয় সেনাবাহিনী স্পোর্টিং ক্লাব এবং কাঠমান্ডুতে অবস্থিত। ক্রিকেটে তারা শীর্ষস্থানীয় ঘরোয়া জাতীয় লিগ ক্রিকেট এবং প্রধানমন্ত্রী ওয়ানডে কাপ খেলে, যেখানে ফুটবলে তারা বর্তমানে দেশের শীর্ষ বিভাগ, শহীদ স্মৃতি এ-ডিভিশন লিগে খেলে।
ইতিহাস
সেনাবাহিনী একাদশ নামে বিভাগীয় সেনা দলটি ১৯৫৭/৫৮ সালে চতুর্থ এ-ডিভিশন লিগ জিতেছিল। সাম্প্রতিক বছরগুলিতে এটি লিগের দ্বিতীয় থেকে পঞ্চম অবস্থানের মধ্যে রয়েছে। নেপাল সেনাবাহিনী  ক্লাব ২০২০ সালে নেপালি ফুটবল ইতিহাসে প্রথমবারের মতো এএফসি ক্লাব লাইসেন্স পেয়েছে।
রেকর্ড
=== খেলোয়াড় ===
গুল আগা শিরজ়াই
গুল আগা শিরজ়াই (ګل آغا شيرزی) মুহাম্মদ শফিক নামেও পরিচিত, হলেন আফগানিস্তানের একজন রাজনীতিবিদ। তিনি পূর্ব আফগানিস্তানের নানগারহর প্রদেশের প্রাক্তন রাজ্যপাল। পূর্বে ১৯৯০ সালে এবং ২০০১ থেকে ২০০৩ পর্যন্ত তিনি  কান্দাহার প্রদেশের রাজ্যপাল হিসেবে দায়িত্ব পালন করেন। অক্টোবর ২০১৩ সালে, শিরজ়াই রাজ্যপালের পদ থেকে পদত্যাগ করেন এবং আনুষ্ঠানিকভাবে নিজেকে আফগানিস্তান রাষ্ট্রপতি নির্বাচন ২০১৪-তে একজন প্রার্থী হিসেবে ঘোষণা করেন। ২০১৮ সালে তিনি সীমান্ত ও উপজাতীয় বিষয়ক মন্ত্রী হন।
প্রাথমিক জীবন
শিরজাই ১৯৫৪ সালে কান্দাহার প্রদেশের বারাকজাই এলাকায় মোহাম্মদ শফিক নামে জন্মগ্রহণ করেন। তার বাবা হাজী আবদুল লতিফ, কান্দাহারের একটি ছোট চা দোকানের মালিক ছিলেন, যিনি মুজাহিদিনের একজন বিখ্যাত অধিনায়ক হয়ে উঠেছিলেন। শেরজাই, 'গুল আগা' নামটি, পিতার সাথে মুজাহিদিনে যোগদানকালে গ্রহণ করেন, যারা তখন সোভিয়েত আগ্রাসনের বিরুদ্ধে দক্ষিণ আফগানিস্তানে যুদ্ধ করছিলেন।
কারজাই প্রশাসন
২০০১ সালের শেষ দিকে মার্কিন বিশেষ বাহিনী এবং হামিদ কারজাইয়ের সহযোগিতায় শেরজাইয়ের কান্দাহার দখল, যেটি দক্ষিণ আফগানিস্তানে তালেবান বাহিনী থেকে প্রথমবার অধিকৃত অঞ্চল হিসেবে চিহ্নিত হয়।
মথিইউ আইকিনসের, হারপারের পত্রিকায় লিখিত মতানুসারে, কারজাই, কান্ধাহারের রাজ্যপাল পদে মোল্লা নাকিবকে নিয়োগ করেছিলেন। আইকিনসের রিপোর্ট অনুযায়ী মার্কিন কর্মকর্তারা কারজাইয়ের মনোনয়নের থেকে শিরজাইকে বেশি পচ্ছন্দ করেছিলেন এবং তাকে মোল্লা নাকিবকে বহিষ্কৃত করার জন্য উৎসাহিত করেছিলেন।
২০০৩ সালের আগস্ট মাসে আফগান রাষ্ট্রপতি কারজাই আদেশ দেন যে কর্মকর্তারা আর সামরিক ও বেসামরিক উভয় পদে অধিষ্ঠিত হতে পারবেন না এবং এর ফলে ইউসুফ পশতুনের বদলে শিরজাইকে কান্দাহারের রাজ্যপাল হিসাবে নিযুক্ত করেন।
কান্দাহার পরবর্তী রাজনৈতিক কর্মজীবন
২০০৪ সালে, হামিদ কারজাইর "বিশেষ উপদেষ্টা" হিসেবে অল্পকাল থাকার পর, শিরজাই নানগারহার প্রদেশের রাজ্যপাল নিযুক্ত হন। কারজাইয়ের একজন গুরুত্বপূর্ণ রাজনৈতিক সহযোগী ছিলেন শিরজাই এবং কিছু সময়ের জন্য আফগান রাজনীতিতে একটি বিশেষ ভূমিকা পালন করেন। থাম্ব|শেরজাই ২০০৯ সালে নুরিস্তান, লাগমান ও কুনার প্রদেশের রাজ্যপালদের সাথে কথা বলছেন। জুলাই ২০০৬ সালে, শিরজাই জালালাবাদের বাইরে একটি অন্ত্যেষ্টিক্রিয়াতে হঠাৎ একটি হত্যার প্রচেষ্টা থেকে অব্যহতি পান। এই হামলায় পাঁচ পুলিশ কর্মকর্তা নিহত এবং কয়েকজন শিশুসহ কয়েকজন আহত হন। তিনি তুর্কহামের সাথে জালালাবাদ শহরটিকে সংযুক্ত করে নতুন নির্মিত হাইওয়ে উদ্বোধন করেন, যেটি আফগানিস্তান ও পাকিস্তানের মধ্যে সর্বাধিক জনপ্রিয় সীমান্ত শহরগুলোর মধ্যে একটি। উদ্বোধনী অনুষ্ঠানে আফগান প্রেসিডেন্ট কারজাই ও পাকিস্তানের প্রধানমন্ত্রী শওকত আজিজ উপস্থিত ছিলেন।
২০০৯ সালের জানুয়ারিতে, আমেরিকান এন্টারপ্রাইজ ইন্সটিটিউটের আহমাদ মজিদিয়ারের একটি প্রবন্ধে শিরজাই ২০০৯ সালের আফগান রাষ্ট্রপতি নির্বাচনে পনের সম্ভাব্য প্রার্থীর তালিকায় অন্তর্ভুক্ত ছিলেন। ২০০৯ সালের মে মাসে তিনি ঘোষণা করেন যে তিনি প্রার্থী হবেন না। তা সত্ত্বেও, তার নাম আগস্ট ২০০৯ সালের মতদানপত্রে ছিল এবং প্রাথমিক ফলাফল তিনি ৩৮ জনের মধ্যে ১৭তম স্থানে ছিলেন।
শিরজাইয়ের ভাই আব্দুল রাজিক শিরজাই, একজন কমান্ডার যিনি ২০০১-০২ সালে কান্দাহার বিমানবন্দর দখল করেছিলেন এবং পরবর্তীকালে তাকে আফগান বিমান বাহিনীর কান্দাহার উইং কমান্ডার করা হয়েছিল।
বঙ্গীয় শব্দকোষ
thumb|বঙ্গীয় শব্দকোষের প্রথম সংস্করণ (১৩৪১) -এর আখ্যাপত্রের প্রতিলিপি বঙ্গীয় শব্দকোষ একটি বাংলা অভিধান। সংস্কৃতজ্ঞ পণ্ডিত এবং অধ্যাপক শ্রী হরিচরণ বন্দ্যোপাধ্যায় কর্তৃক সঙ্কলিত এই অভিধান ১৩৪১ বঙ্গাব্দে কলকাতায় প্রথম প্রকাশিত হয় ও বিশ্বকোষ প্রেস থেকে মুদ্রিত হয়। হরিচরণ বন্দ্যোপাধ্যায়ের লিখিত বিবৃতি অনুসারে আনুমানিক ১৩১১ বঙ্গাব্দে কবি রবীন্দ্রনাথ ঠাকুর শান্তিনিকেতনের অধ্যাপক শ্রী বন্দ্যোপাধ্যায়কে বাংলা ভাষায় একটি অভিধান প্রণয়নের জন্য অনুরোধ করেন। সেই সময় তিনি কবিরই নির্দেশে ছাত্রদের পাঠার্থ সংস্কৃতপ্রবেশ গ্রন্থের রচনাকার্যে ব্যাপৃত ছিলেন। সেই কারণে পরে অর্থাৎ ১৩১২ বঙ্গাব্দে সংস্কৃতপ্রবেশ সমাপ্ত করে রবীন্দ্রনাথের অনুমতিক্রমে তিনি অভিধানরচনায় আত্মনিয়োগ করেন।
প্রথম প্রকাশ
১৩৩০ সালের সঙ্কলয়িতা তার সমসাময়িক প্রসিদ্ধ কবি এবং সাহিত্যিকগণের নির্বাচিত সাতচল্লিশটি গ্রন্থ থেকে দ্বিতীয়বার শব্দসংগ্রহ ও সংযোজন করে চৈত্র মাসে পূর্বপ্রণীত পাণ্ডুলিপির সংস্কারসাধনে প্রবৃত্ত হন। এর অনতিকাল পরে বিশ্বভারতী তার সঙ্কলিত অভিধানটি প্রকাশের ইচ্ছাপ্রকাশ করেও অর্থাভাবে এই সুবৃহৎ গ্রন্থ মুদ্রণে অসমর্থ হয়। তখন সঙ্কলয়িতা শ্রী বন্দ্যোপাধ্যায় ১৯২৯ খ্রিষ্টাব্দের ১৮ ফেব্রুয়ারি কলকাতা বিশ্ববিদ্যালয়ের Post-Graduate Teaching in Arts –এর ব্যবস্থাপক সমিতির সভাপতির নিকট গ্রন্থ প্রকাশের জন্য আবেদন করেন। উক্ত সভাপতি মহাশয় এ বিষয়ে অভিমতপ্রকাশের জন্য অধ্যাপক ভাষাচার্য শ্রী সুনীতিকুমার চট্টোপাধ্যায়কে অনুরোধ করেন। শ্রী চট্টোপাধ্যায় যেহেতু পূর্বেই পাণ্ডুলিপিটি পাঠ করেছিলেন সেহেতু তিনি কালবিলম্ব না করেই সাগ্রহে অভিধানপ্রকাশবিষয়ে অনুমতি প্রদান করলেন। কিন্তু বিশ্বভারতীর মতই ব্যয়বাহুল্যের কারণে বিশ্ববিদ্যালয় আর এ ব্যাপারে অগ্রসর হয়নি। ভাষাচার্য শ্রী সুনীতিকুমার চট্টোপাধ্যায়ের অশেষ প্রয়াস সত্ত্বেও সেই সময় গ্রন্থপ্রকাশ সম্ভব হল না। তখন অভিধানসঙ্কলয়িতা স্বয়ং স্ব-অর্থব্যয়ে ১৩৪০ সাল থেকে ক্ষুদ্র ক্ষুদ্র অংশে এই অভিধানের ধারাবাহিক প্রকাশ আরম্ভ করেন। ১৩৫৩ সালে ১০৫ খণ্ডে এই মুদ্রণ পরিসম্পন্ন হয়। এর অনতিকালপরে ১০৫ খণ্ডের এই অভিধান পাঁচ ভাগে ক্রমে ক্রমে প্রচারিত হয়।
অভিধান প্রসঙ্গে বিদগ্ধ ব্যক্তিত্ববর্গের অভিমত
নোবেলজয়ী কবি এবং শ্রী হরিচরণ বন্দ্যোপাধ্যায়ের একান্ত শুভানুধ্যায়ী রবীন্দ্রনাথ ঠাকুর বাংলা ভাষার এই সম্পদ প্রসঙ্গে লিখেছেন, শান্তিনিকেতন-শিক্ষাভবনের সংস্কৃত অধ্যাপক শ্রীযুক্ত হরিচরণ বন্দ্যোপাধ্যায় সুদীর্ঘকাল বাংলা অভিধান সঙ্কলন কার্য্যে নিযুক্ত আছেন। তাঁহার এই বহুবর্ষব্যাপী অক্লান্ত চিন্তা ও চেষ্টা আজ সম্পূর্ণতা লাভ করিয়া সর্ব্বসাধারণের নিকট উপস্থিত হইল। তাঁহার এই অধ্যবসায় যে সার্থক হইয়াছে, আমার বিশ্বাস সকলেই তাহার সমর্থন করিবেন।(শান্তিনিকেতন, ৮ আশ্বিন ১৩৩৯) বিশিষ্ট সাহিত্যিক রাজশেখর বসুও শ্রী চট্টোপাধ্যায়ের এই প্রয়াসকে সাধুবাদ জ্ঞাপন করে লিখেছেন, কেহই শ্রীযুক্ত হরিচরণ বন্দ্যোপাধ্যায় মহাশয়ের ন্যায় বিরাট কোষগ্রন্থ সংকলনের প্রয়াস করেন নাই। বঙ্গীয় শব্দকোষে প্রাচীন ও আধুনিক সংস্কৃতেতর শব্দ (তদ্ভব দেশজ বৈদেশিক প্রভৃতি) প্রচুর আছে। কিন্তু সংকলয়িতার পক্ষপাত নাই, তিনি বাঙলা ভাষায় প্রচলিত ও প্রয়োগযোগ্য বিশুদ্ধ সংস্কৃত শব্দের সংগ্রহে ও বিবৃতিতে কিছুমাত্র কার্পণ্য করেন নাই। যেমন সংস্কৃত শব্দের ব্যুৎপত্তি দিয়াছেন, তেমনি অসংস্কৃত শব্দের উৎপত্তি যথাসম্ভব দেখাইয়াছেন। এই সমদর্শিতার ফলে তাঁহার গ্রন্থ যেমন মুখ্যত বাঙলা সাহিত্যের প্রয়োজনসাধক হইয়াছে, তেমনি গৌণত সংস্কৃত সাহিত্য চর্চারও সহায়ক হইয়াছে। সংস্কৃত মৃত ভাষা কিন্তু গ্রিক লাটিনের তুল্য মৃত নয়। ভাগ্যবতী বঙ্গভাষা সংস্কৃত শব্দের অক্ষয় ভাণ্ডারের উত্তরাধিকারিণী, এবং এই বিপুল সম্পৎ ভোগ করিবার সামর্থ্যও বঙ্গভাষার প্রকৃতিগত। আমাদের ভাষা যতই স্বাধীন স্বচ্ছন্দ হউক, খাঁটী বাঙলা শব্দের যতই বৈচিত্র ও ব্যঞ্জনা-শক্তি থাকুক, বাঙলা ভাষার লেখককে পদে পদে সংস্কৃত ভাষার শরণ লইতে হয়। কেবল নূতন শব্দের প্রয়োজনে নয়, সুপ্রচলিত শব্দের অর্থপ্রসার করিবার নিমিত্তও। অতএব বাঙলা অভিধানে যত বেশি সংস্কৃত শব্দের বিবৃতি পাওয়া যায় ততই বাঙলা সাহিত্যের উপকার। বন্দ্যোপাধ্যায় মহাশয় এই মহোপকার করিয়াছেন। তিনি সংস্কৃত শব্দের বাঙলা প্রয়োগ দেখিয়াই ক্ষান্ত হন নাই, সংস্কৃত সাহিত্য হইতে রাশি রাশি প্রয়োগের দৃষ্টান্ত আহরণ করিয়াছেন। এই বিশাল কোষগ্রন্থে যে শব্দসম্ভার ও অর্থবৈচিত্র্য রহিয়াছে তাহাতে কেবল বর্তমান বাঙলা সাহিত্যের চর্চা সুগম হইবে এমন নয়, ভবিষ্যৎ সাহিত্যও সমৃদ্ধিলাভ করিবে। (৩ ফেব্রুয়ারি ১৯৩৪)
তাইজুল ইসলাম
তাইজুল ইসলাম (জন্ম: ৭ ফেব্রুয়ারি, ১৯৯২) বাংলাদেশের নাটোর জেলায় জন্মগ্রহণকারী একজন আন্তর্জাতিক ক্রিকেটার। একদিনের আন্তর্জাতিক ইতিহাসে প্রথম বোলার হিসেবে অভিষেকেই হ্যাট্রিক করার কীর্তিগাঁথা রচনা করেন তিনি। বাংলাদেশ জাতীয় ক্রিকেট দলে তিনি মূলতঃ স্লো লেফট-আর্ম অর্থোডক্স বোলিং করে থাকেন। পাশাপাশি বামহাতি ব্যাটসম্যান হিসেবেও দলে ভূমিকা রাখছেন। বাংলাদেশ অনূর্ধ্ব-২৩ ক্রিকেট দলে খেলছেন। এছাড়াও, বাংলাদেশ অনূর্ধ্ব-১৯ দলসহ ঘরোয়া ক্রিকেটে দূরন্ত রাজশাহী, প্রাইম ধলেশ্বর স্পোর্টিং ক্লাব ও রাজশাহী বিভাগের হয়ে খেলেছেন।
প্রারম্ভিক ও ব্যক্তিগত জীবন
থাম্ব|353x353পিক্সেল|তাইজুল ইসলাম ২০২২ সালে [[ওয়েস্ট ইন্ডিজ|ওয়েস্ট ইন্ডিজের বিপক্ষে ওয়ানডে ম্যাচে তার প্রথম পাঁচ উইকেট উদযাপন করছেন।]] তাইজুল নাটোর সদর উপজেলার পিপরুল গ্রামে জন্মগ্রহণ করেন। পরিবারের আর্থিক অবস্থা ভালো না থাকায় দশম শ্রেণিতে ওঠার পর পড়াশোনা বন্ধ করে দিতে হয়। পরবর্তিতে দিনাজপুরে বিকেএসপির এক বছরের এক প্রশিক্ষণ গ্রহণ করেন তিনি। প্রশিক্ষণ শেষে বিভিন্ন প্রতিযোগিতায় অংশ নিতে শুরু করেন। ব্যক্তি জীবনে তিনি বিবাহিত এবং এক পুত্র সন্তানের জনক। ১৫ মার্চ ২০১৯ সালে নিউজিল্যান্ডের ক্রাইস্টচার্চ মসজিদ হামলা হলে বাংলাদেশ টেস্ট দলের কয়েকজন সদস্যের সাথে তিনিও সন্ত্রাসী হামলার প্রত্যক্ষদর্শী হন এবং অল্পের জন্য বেচেঁ যান।
খেলোয়াড়ী জীবন
এপ্রিল, ২০১১ সালে প্রথম-শ্রেণীর ক্রিকেটে রাজশাহী বিভাগের হয়ে বরিশাল বিভাগের বিপক্ষে তার অভিষেক ঘটে। ব্যাটিংয়ে তেমন সফলতা লাভ না করতে পারলেও খেলায় তিনি ৬ উইকেট পান। ঐ খেলায় রাজশাহী দল ১১৬ রানের ব্যবধানে জয়ী হয়। জাতীয় দলে পা রাখতে তাইজুলকে সবচেয়ে বেশি সহায়তা করে ২০১৪ সালের বাংলাদেশ ক্রিকেট লিগ (বিসিএল)। এতে তিনি ৪ ম্যাচে ৩৭ উইকেট নিয়ে জায়গা করে নেন বাংলাদেশ ‘এ’ দলে। তার কিছু দিন পরে জাতীয় দলে।
আগস্ট, ২০১৪ সালে ওয়েস্ট ইন্ডিজ সফরে ২৫-সদস্যের প্রাথমিক তালিকায় বাংলাদেশ জাতীয় ক্রিকেট দলের অন্যতম সদস্যরূপে তারও নাম ঘোষণা করে বাংলাদেশ ক্রিকেট বোর্ড (বিসিবি)। ওয়েস্ট ইন্ডিজের বিপক্ষে তার অভিষেক টেস্টে তিনি পাঁচ উইকেট পান। এরপর ২০১৪-১৫ মৌসুমে সফরকারী জিম্বাবুয়ে দলের বিপক্ষে দ্বিতীয় ইনিংসে তার নিজস্ব সেরা ৮/৩৯ পান যা টেস্ট পর্যায়ে যে-কোন বাংলাদেশীদের তুলনায় সেরা। পূর্বতন সেরা ছিল সাকিব আল হাসানের নিউজিল্যান্ডের বিপক্ষে ২০০৮ সালে ৭/৩৬। তাইজুলের পূর্বে কেবলমাত্র শ্রীলঙ্কার রঙ্গনা হেরাথ ৯/১২৭ ও ইংল্যান্ডের জনি ব্রিগসের ৮/১১। ৮ম উইকেট জুটিতে দলনায়ক মুশফিকুর রহিমের সাথে অপরাজিত ১৯* রানের জুটি গড়ে দলকে ৩-উইকেটের জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান। এরপর ১ মে, ২০১৫ তারিখে সফরকারী পাকিস্তানের বিপক্ষে খুলনার শেখ আবু নাসের স্টেডিয়ামে অনুষ্ঠিত ১ম টেস্টের ১ম ইনিংসে পাকিস্তানের ৬২৮ রানের বিপরীতে তৃতীয়বারের মতো ৫-উইকেট লাভ করেন।
কীর্তিগাঁথা
১ ডিসেম্বর, ২০১৪ তারিখে জিম্বাবুয়ের দলের বিপক্ষে ৫ ওডিআই সিরিজের শেষ একদিনের আন্তর্জাতিকে তাইজুলের অভিষেক ঘটে। একদিনের আন্তর্জাতিকের ইতিহাসে অভিষেকেই তিনি হ্যাট্রিক করার বিরল সৌভাগ্য অর্জন করেন। ৭ ওভারে ১১ রান দিয়ে ৪ উইকেট পান তিনি। তার এ অসামান্য ক্রীড়ানৈপুণ্যে বাংলাদেশ দল ৫ উইকেটের ব্যবধানে জয় পায় ও ৫-০ ব্যবধানে বাংলাওয়াশ করে জিম্বাবুয়ে দলকে। খেলায় তিনি ম্যান অব দ্য ম্যাচের পুরস্কার পান। তিনি একে-একে প্যানিয়াঙ্গারাকে বোল্ড, জন নিয়ুম্বুকে এলবিডব্লিউ এবং চাতারাকে বোল্ড করেন।
ইথিওপিয়া
ইথিওপিয়া হলো (ኢትዮጵያ: ʾĪtyōṗṗyā,, আফার: Itiyoophiyaa, ; ওরোমো : Itoophiyaa; সোমালি : Itoobiya, তিগ্রিনিয়া: ኢትዮጵያ) উত্তর-পূর্ব আফ্রিকার একটি রাষ্ট্র। এর পূর্ণ সরকারি নাম হলো ইথিওপিয়া যুক্তরাষ্ট্রীয় গণতান্ত্রিক প্রজাতন্ত্র। দেশটি "আফ্রিকার শিং" তথা সোমালি উপদ্বীপ অঞ্চলটিতে অবস্থিত। ইথিওপিয়ার উত্তরে ইরিত্রিয়া, উত্তর–পূর্বে জিবুতি, পূর্বে সোমালিয়া, দক্ষিণে কেনিয়া, পশ্চিমে দক্ষিণ সুদান ও উত্তর-পশ্চিম সীমানায় সুদান অবস্থিত এবং দেশটির আয়তন প্রায় ১১,২৭,১২৭ বর্গকিলোমিটার (যা বাংলাদেশের প্রায় ৮ গুণ)। এখানে প্রায় ১০ কোটি ৫০ লক্ষ লোক বসবাস করে এবং এটিই আফ্রিকা মহাদেশের দ্বিতীয় সর্বোচ্চ জনবহুল রাষ্ট্র (নাইজেরিয়ার পরেই)।
দেশটির রাজধানী ও বৃহত্তম নগরীর নাম আদ্দিস আবাবা; অন্যান্য প্রধান নগরীগুলি হল দিরে দাওয়া, নাজরেত, গোন্দের, দেসে এবং মেকেলে। অতীতে আবিসিনিয়া নামে পরিচিত এই দেশটি সমগ্র ইতিহাস জুড়েই বিদেশী পরাশক্তির শাসন থেকে স্বাধীন ছিল, যা দেশটির জাতীয় ঐক্যের অন্যতম ভিত্তি। আধুনিক ইথিওপিয়া রাষ্ট্রটি ১৮৯৬ খ্রিস্টাব্দে প্রতিষ্ঠিত হয়। এখানে একটি যুক্তরাষ্ট্রীয় প্রজাতান্ত্রিক সংসদীয় সরকার ব্যবস্থা বিদ্যমান। এখানে একটি দুইকক্ষবিশিষ্ট আইনসভা আছে; রাষ্ট্রপতি রাষ্ট্রের প্রধান এবং প্রধানমন্ত্রী সরকার প্রধান।
ইথিওপিয়া একটি স্থলবেষ্টিত দেশ, এর কোনও সামুদ্রিক উপকূল নেই। ইথিওপিয়ার মধ্যভাগ ও উত্তরভাগে উচ্চভূমি এবং পূর্বে ও পশ্চিমে নিম্নভূমি। মধ্যভাগের উচ্চ মালভূমিকে ভেদ করে মহা গ্রস্ত উপত্যকা নামের নিম্নভূমিটি দক্ষিণ-পশ্চিম থেকে উত্তর-পূর্ব দিকে চলে গিয়েছে এবং একে পূর্ব উচ্চভূমি ও পশ্চিম উচ্চভূমিতে বিভক্ত করেছে। মহা গ্রস্ত উপত্যকার পূর্বের উচ্চভূমির পূর্ব দিকে মরুময় নিম্নভূমি এবং উত্তর-পশ্চিমে পার্বত্য অঞ্চল অবস্থিত। ইথিওপিয়ার সর্বোচ্চ শৃঙ্গ রাস দেজেন পর্বতের উচ্চতা ৪৬২০ মিটার। উচ্চভূমির জলবায়ু মৃদু, তবে নিম্নভূমিগুলিতে জলবায়ু অপেক্ষাকৃত উষ্ণ। বছরে দুইটি বর্ষাকাল আছে। কিন্তু মাঝে মাঝেই দেশটিতে ভয়াবহ খরার সৃষ্টি হয়। উঁচু পার্বত্য অঞ্চলগুলিতে তুহিন জমাট বাঁধে ও তুষারপাত হয়।
ইথিওপিয়ার সিংহভাগ এলাকাই তৃণভূমিতে আচ্ছাদিত। উচ্চভূমিগুলিতে ক্রান্তীয় অরণ্যের দেখা মেলে, তবে কৃষিক্ষেত্র নির্মাণের জন্য অনেক অরণ্য নিধন করা হয়েছে। ইথিওপিয়াতে অনেক বিরল প্রজাতির প্রাণী আছে, যেগুলিকে জাতীয় উদ্যান ও সংরক্ষিত অঞ্চল সৃষ্টি করে সুরক্ষা প্রদান করা হয়েছে। এদের মধ্যে ওয়ালিয়া আইবেক্স নামের এক প্রজাতির পাহাড়ি ছাগল, সিমিয়েন প্রজাতির খেঁকশিয়াল ও জেলাদা প্রজাতির বানর উল্লেখযোগ্য। এছাড়া ইথিওপিয়াতে সিংহ, হাতি, চিতাবাঘ, জেব্রা, মহিষ, গণ্ডার ও জিরাফ আছে, যেগুলির অস্তিত্ব হুমকির সম্মুখীন।
ইথিওপিয়াতে প্রায় ৮০টি ভিন্ন জাতির লোক বাস করে এবং এরা প্রায় ৯০টি স্বতন্ত্র ভাষায় কথা বলে, যেগুলির অনেকগুলির আবার একাধিক উপভাষা আছে। জনসংখ্যার এক-তৃতীয়াংশ ওরোমো জাতি এবং প্রায় এক-চতুর্থাংশ (২৭%) আমহারা জাতির লোক। অন্যান্য জাতির মধ্যে সোমালি, তিগ্রে ও সিদামা জাতি উল্লেখযোগ্য। আমহারীয় ও ওরোমো ভাষা দেশটির সবচেয়ে বেশি প্রচলিত দুইটি ভাষা; এছাড়া তিগ্রিনিয়া, গুয়ারাগিঙ্গা, সোমালি ও আরবি ভাষা গুলিও উল্লেখ্য। ওরোমো সর্বাধিক ব্যক্তির মাতৃভাষা হলেও বিভিন্ন জাতির লোক আমহারীয় ভাষাতেই ভাবের আদান প্রদান করে এবং কেন্দ্রীয় সরকারও এই ভাষাই ব্যবহার করে। অন্যদিকে সুপ্রাচীন গে-এজ ভাষা (ও গে-এজ লিপি) ইথিওপীয় খ্রিস্টান গির্জার ধর্মীয় ভাষা হিসেবে এখনও গুরুত্বপূর্ণ। ইথিওপিয়ার জনগণের প্রায় দুই-তৃতীয়াংশ (৬৩%) লোক খ্রিস্টান, এবং এদের সিংহভাগ ইথিওপীয় প্রথাগত খ্রিস্টান মন্ডলীর সদস্য, বাকীরা প্রতিবাদী মন্ডলীর সদস্য। ইথিওপিয়াতে খ্রিস্টধর্মের ইতিহাস অত্যন্ত প্রাচীন। তবে বর্তমানে দেশের প্রায় এক-তৃতীয়াংশ লোক ইসলাম ধর্মাবলম্বী। তিন-চতুর্থাংশ লোক গ্রামাঞ্চলে, বিশেষ করে উচ্চভূমি অঞ্চলে বাস করে। ঐতিহাসিক ও সাংস্কৃতিকভাবে সমৃদ্ধ ইতিহাসের অধিকার ইথিওপিয়াতে আফ্রিকার সমস্ত দেশের মধ্যে সর্বাধিক সংখ্যাক ইউনেস্কো বিশ্ব ঐতিহ্যবাহী স্থান রয়েছে।
ইথিওপিয়া বিশ্বের সবচেয়ে দরিদ্র দেশগুলির একটি। মাথাপিছু আয় মাত্র প্রায় ১ হাজার ডলার। দেশের অর্থনীতি প্রায় সম্পূর্ণ কৃষিনির্ভর। কিন্তু অনুর্বর জমি, যুদ্ধের কারণে অবকাঠামোগত ক্ষতি এবং কিছু বছর পর পর ভয়াবহ খরার কারণে কৃষিখাতে প্রবৃদ্ধি দুরূহ। ভুট্টা, আখ, গম, যব ও জোয়ার এখানকার প্রধান খাদ্যশস্য। কিন্তু দেশটি খাদ্যে স্বয়ংসম্পূর্ণ নয়, বরং খাদ্য সাহায্যের উপর বহির্বিশ্বের উপরে অতি-নির্ভরশীল। ইথিওপিয়াতে উৎপাদিত কফি ও পশুচর্ম বিদেশে রফতানি হয়। গবাদি পশু, ভেড়া ও ছাগল থেকে মাংস ও চামড়ার চাহিদা পূরণ হয়। শিল্পখাতের আয়তন অত্যন্ত ছোট। এখানে প্রক্রিয়াজাত খাদ্য, পানীয়, বস্ত্র, চামড়ার দ্রব্য ও রাসায়নিক দ্রব্য উৎপাদন করা হয়। এছাড়া খনিতে লবণ, সোনা ও অন্যান্য খনিজ পদার্থ উত্তোলন করা হয়। ইথিওপিয়ার মুদ্রার নাম বির (১ বির = ১০০ সেন্ট)। ২০১০ সালে এসে দেশটি কেনিয়াকে ছাড়িয়ে পূর্ব আফ্রিকার বৃহত্তম অর্থনীতিতে পরিণত হয়।  এত উন্নতি সত্ত্বেও ইথিওপিয়া বিশ্বের সবচেয়ে দরিদ্র দেশগুলির একটি। এখানে দারিদ্র্য, খাদ্যাভাব, দুর্নীতি, দুর্বল অবকাঠামো, মানবাধিকার লঙ্ঘন, শিক্ষা (সাক্ষরতার হার মাত্র ৫১%) ও স্বাস্থ্যসেবার অপ্রতুলতা আজও বিরাট কিছু সমস্যা। মানব উন্নয়ন সূচকে দেশটির অবস্থান দেশের তালিকার শেষ চতুর্থাংশেই ওঠানামা করে।
ইথিওপিয়া জাতিসংঘের পাশাপাশি জি-২৪, জোট নিরপেক্ষে আন্দোলন, জি-৭৭ এবং আফ্রিকান ঐক্য সংস্থার প্রতিষ্ঠাতা সদস্য। ইথিওপিয়ার রাজধানী আদ্দিস আবাবাতে আফ্রিকান ঐক্য (আফ্রিকান ইউনিয়ন), সর্ব-আফ্রিকা চেম্বার অভ কমার্স অ্যান্ড ইন্ডাস্ট্রি, আফ্রিকাতে জাতিসংঘের অর্থনৈতিক কমিশন এবং আরও বহু আফ্রিকাভিত্তিক আন্তর্জাতিক বেসরকারী সংস্থার প্রধান কার্যালয়গুলি অবস্থিত।
রাজনীতি
ইথিওপিয়ার রাজনীতি একটি কেন্দ্রীয় সরকার-শাসিত যুক্তরাষ্ট্রীয় সংসদীয় প্রজাতন্ত্রের কাঠামোয় সংঘটিত হয়, যেখানে প্রধানমন্ত্রী হলেন সরকার প্রধান।
প্রশাসনিক অঞ্চলসমূহ
, ইথিওপিয়া হল বিশ্বের ২৮তম বৃহত্তম দেশ, যা আয়তনে বলিভিয়ার সাথে তুলনীয়।এটি তৃতীয় সমান্তরাল উত্তর এবং 15 তম সমান্তরাল উত্তর এবং দ্রাঘিমাংশের 33 তম মেরিডিয়ান পূর্ব এবং 48 তম মেরিডিয়ান পূর্বের মধ্যে অবস্থিত।
ইথিওপিয়ার প্রধান অংশ হর্ন অফ আফ্রিকায় অবস্থিত, যা আফ্রিকান ল্যান্ডমাসের পূর্বতম অংশ।ইথিওপিয়ার সাথে যে অঞ্চলগুলির সীমান্ত রয়েছে সেগুলি হল উত্তরে ইরিত্রিয়া এবং তারপরে, ঘড়ির কাঁটার দিকে চলে যাওয়া, জিবুতি, সোমালিল্যান্ড, সোমালিয়া, কেনিয়া, দক্ষিণ সুদান এবং সুদান।ইথিওপিয়ার মধ্যে পাহাড়ের একটি বিস্তীর্ণ উচ্চভূমি কমপ্লেক্স এবং গ্রেট রিফ্ট ভ্যালি দ্বারা বিভক্ত মালভূমি, যা সাধারণত দক্ষিণ-পশ্চিম থেকে উত্তর-পূর্ব দিকে চলে এবং নিচুভূমি, স্টেপস বা আধা-মরুভূমি দ্বারা বেষ্টিত।জলবায়ু, মৃত্তিকা, প্রাকৃতিক গাছপালা এবং বসতি স্থাপনের ধরণে বিস্তৃত বৈচিত্র্য সহ ভূখণ্ডের বিশাল বৈচিত্র্য রয়েছে।
ইথিওপিয়া একটি পরিবেশগতভাবে বৈচিত্র্যময় দেশ, যা পূর্ব সীমান্ত বরাবর মরুভূমি থেকে দক্ষিণে গ্রীষ্মমন্ডলীয় বন থেকে উত্তর ও দক্ষিণ-পশ্চিম অংশে বিস্তৃত আফ্রোমন্টেন পর্যন্ত বিস্তৃত।উত্তরে টানা হ্রদ নীল নদের উৎস।এছাড়াও এর অনেক স্থানীয় প্রজাতি রয়েছে, বিশেষ করে গেলডা, ওয়ালিয়া আইবেক্স এবং ইথিওপিয়ান নেকড়ে ("সিমিয়েন ফক্স")।উচ্চতার বিস্তৃত পরিসর দেশটিকে বিভিন্ন পরিবেশগতভাবে স্বতন্ত্র অঞ্চল দিয়েছে এবং এটি পরিবেশগত বিচ্ছিন্নতায় স্থানীয় প্রজাতির বিবর্তনকে উত্সাহিত করতে সহায়তা করেছে।
জাতিটি একটি ভৌগোলিক বৈপরীত্যের দেশ, বিস্তীর্ণ উর্বর পশ্চিমে, এর বনাঞ্চল এবং অসংখ্য নদী, এর উত্তরে বিশ্বের সবচেয়ে উষ্ণতম বসতি ডাল্লোল পর্যন্ত বিস্তৃত।ইথিওপিয়ান হাইল্যান্ডস হল আফ্রিকার বৃহত্তম ক্রমাগত পর্বতশ্রেণী এবং সোফ ওমর গুহা মহাদেশের বৃহত্তম গুহা ধারণ করে।ইথিওপিয়াতে আফ্রিকার দ্বিতীয় বৃহত্তম ইউনেস্কো ওয়ার্ল্ড হেরিটেজ সাইট রয়েছে।
জলবায়ু
প্রধান জলবায়ুর ধরন হল গ্রীষ্মমন্ডলীয় বর্ষা, বিস্তৃত টপোগ্রাফিক-প্ররোচিত বৈচিত্র সহ।ইথিওপিয়ান পার্বত্য অঞ্চলগুলি দেশের বেশিরভাগ অংশ জুড়ে রয়েছে এবং একটি জলবায়ু রয়েছে যা নিরক্ষরেখার অনুরূপ কাছাকাছি অবস্থিত অন্যান্য অঞ্চলের তুলনায় সাধারণত যথেষ্ট শীতল।দেশের বেশিরভাগ প্রধান শহরগুলি প্রায় উচ্চতায় অবস্থিত সমুদ্রপৃষ্ঠের উপরে, ঐতিহাসিক রাজধানী যেমন গন্ডার এবং আক্সাম সহ।
আধুনিক রাজধানী, আদ্দিস আবাবা, মাউন্ট এন্টোটোর পাদদেশে প্রায় ) উচ্চতায় অবস্থিত ।এটি সারা বছর একটি হালকা জলবায়ু অনুভব করে।সারা বছর তাপমাত্রা মোটামুটি অভিন্ন থাকায়, আদ্দিস আবাবায় ঋতুগুলি মূলত বৃষ্টিপাত দ্বারা সংজ্ঞায়িত করা হয়: অক্টোবর থেকে ফেব্রুয়ারি পর্যন্ত একটি শুষ্ক ঋতু, মার্চ থেকে মে পর্যন্ত একটি হালকা বৃষ্টির ঋতু এবং জুন থেকে সেপ্টেম্বর পর্যন্ত একটি ভারী বর্ষাকাল।গড় বার্ষিক বৃষ্টিপাত প্রায়  ।
প্রতিদিন গড়ে সাত ঘণ্টা রোদ থাকে।শুষ্ক ঋতুটি বছরের সবচেয়ে রৌদ্রোজ্জ্বল সময়, যদিও জুলাই এবং আগস্টে বর্ষাকালের উচ্চতায় এখনও সাধারণত প্রতিদিন কয়েক ঘন্টা উজ্জ্বল রোদ থাকে।আদ্দিস আবাবায় গড় বার্ষিক তাপমাত্রা, দৈনিক সর্বোচ্চ তাপমাত্রা গড় সারা বছর ধরে, এবং রাতারাতি সর্বনিম্ন গড়  ।
ইথিওপিয়ার বেশিরভাগ প্রধান শহর এবং পর্যটন সাইটগুলি আদ্দিস আবাবার সমান উচ্চতায় অবস্থিত এবং একটি তুলনামূলক জলবায়ু রয়েছে।কম উঁচু অঞ্চলে, বিশেষ করে ইথিওপিয়ার পূর্বে নীচে অবস্থিত ইথিওপিয়ান জেরিক তৃণভূমি এবং গুল্মভূমিতে, জলবায়ু উল্লেখযোগ্যভাবে গরম এবং শুষ্ক হতে পারে।ডালোল, এই পূর্বাঞ্চলের ডানাকিল নিম্নচাপে, বিশ্বের সর্বোচ্চ গড় বার্ষিক তাপমাত্রা ।
ইথিওপিয়া জলবায়ু পরিবর্তনের অনেক প্রভাবের জন্য ঝুঁকিপূর্ণ।এর মধ্যে রয়েছে তাপমাত্রা বৃদ্ধি এবং বৃষ্টিপাতের পরিবর্তন।এই ধরনের জলবায়ু পরিবর্তন খাদ্য নিরাপত্তা এবং অর্থনীতিকে হুমকির মুখে ফেলে, যা কৃষিভিত্তিক। অনেক ইথিওপিয়ান তাদের বাড়িঘর ছেড়ে উপসাগর, দক্ষিণ আফ্রিকা এবং ইউরোপ পর্যন্ত যেতে বাধ্য হয়েছে।
জীববৈচিত্র্য
ইথিওপিয়ায় 31টি স্থানীয় প্রজাতির স্তন্যপায়ী প্রাণী রয়েছে। আফ্রিকান বন্য কুকুর প্রাগৈতিহাসিকভাবে এই অঞ্চলে ব্যাপকভাবে বিস্তৃত ছিল।যাইহোক, ফিনিচা'এ শেষ দেখার সাথে, এই ক্যানিডটি সম্ভাব্য স্থানীয়ভাবে বিলুপ্ত বলে মনে করা হয়।ইথিওপিয়ান নেকড়ে সম্ভবত ইথিওপিয়ার সমস্ত বিপন্ন প্রজাতির মধ্যে সবচেয়ে বেশি গবেষণা করা হয়েছে।
ইথিওপিয়া এভিয়ান বৈচিত্র্যের একটি বিশ্বব্যাপী কেন্দ্র।আজ অবধি ইথিওপিয়ায় 856 টিরও বেশি পাখির প্রজাতি রেকর্ড করা হয়েছে, যার মধ্যে বিশটি দেশটিতে স্থানীয়। ষোলটি প্রজাতি বিপন্ন বা সমালোচনামূলকভাবে বিপন্ন।এই পাখিদের অনেকগুলি প্রজাপতি খাওয়ায়, যেমন বাইসাইক্লাস অ্যানানা ।
ঐতিহাসিকভাবে, সমগ্র আফ্রিকা মহাদেশ জুড়ে, বন্যপ্রাণীর জনসংখ্যা দ্রুত হ্রাস পাচ্ছে লগিং, গৃহযুদ্ধ, দূষণ, শিকার এবং অন্যান্য মানবিক কারণের কারণে। একটি 17 বছরের দীর্ঘ গৃহযুদ্ধ, গুরুতর খরা সহ, ইথিওপিয়ার পরিবেশগত অবস্থাকে নেতিবাচকভাবে প্রভাবিত করেছিল, যার ফলে আবাসস্থলের আরও বৃহত্তর অবক্ষয় ঘটে। বাসস্থান ধ্বংস একটি কারণ যা বিপন্নতার দিকে পরিচালিত করে।যখন একটি বাসস্থানে পরিবর্তন দ্রুত ঘটে, তখন প্রাণীদের সামঞ্জস্য করার সময় থাকে না।মানবিক প্রভাব অনেক প্রজাতিকে হুমকির মুখে ফেলে, গ্রিনহাউস গ্যাস দ্বারা প্রবর্তিত জলবায়ু পরিবর্তনের ফলে আরও বেশি হুমকি প্রত্যাশিত৷ 2010 সালে 6,494,000 টন কার্বন ডাই অক্সাইড নির্গমনের সাথে, ইথিওপিয়া গ্রীনহাউস গ্যাসের বার্ষিক মানব সৃষ্ট মুক্তিতে অবদান রাখে মাত্র 0.02%।
ইথিওপিয়াতে অনেক প্রজাতি রয়েছে যা সমালোচনামূলকভাবে বিপন্ন এবং বিশ্বব্যাপী বিলুপ্তির ঝুঁকিতে রয়েছে।ইথিওপিয়াতে বিপন্ন প্রজাতিগুলিকে তিনটি বিভাগে বিভক্ত করা যেতে পারে ( আইইউসিএন রেটিংগুলির উপর ভিত্তি করে): সমালোচনামূলকভাবে বিপন্ন, বিপন্ন এবং দুর্বল ।
ইথিওপিয়া বিশ্বের চাষকৃত উদ্ভিদের উৎপত্তির আটটি মৌলিক এবং স্বাধীন কেন্দ্রের একটি । যাইহোক, বন উজাড় করা ইথিওপিয়ার জন্য একটি প্রধান উদ্বেগের কারণ গবেষণায় দেখা গেছে যে বনের ক্ষতি মাটির ক্ষয়, মাটিতে পুষ্টির ক্ষতি, প্রাণীর আবাসস্থলের ক্ষতি এবং জীববৈচিত্র্য হ্রাসে অবদান রাখে।20 শতকের শুরুতে, প্রায় 420,000 ইথিওপিয়ার ভূমির 2 কিমি (বা 35%) বৃক্ষ দ্বারা আচ্ছাদিত ছিল, কিন্তু সাম্প্রতিক গবেষণা ইঙ্গিত করে যে বনের আচ্ছাদন এখন প্রায় 11.9% এলাকা। দেশটির একটি 2018 ফরেস্ট ল্যান্ডস্কেপ ইন্টিগ্রিটি ইনডেক্স মানে 7.16/10 স্কোর ছিল, এটি 172টি দেশের মধ্যে বিশ্বব্যাপী 50তম স্থানে রয়েছে।
ইথিওপিয়া আনুমানিক 1,410 হারায় প্রতি বছর প্রাকৃতিক বনের 2 কিমি.1990 থেকে 2005 সালের মধ্যে দেশটি প্রায় 21,000 হারিয়েছে বনের 2 কিমি। বন উজাড় নিয়ন্ত্রণের জন্য বর্তমান সরকারী কর্মসূচির মধ্যে রয়েছে শিক্ষা, পুনর্বনায়ন কর্মসূচির প্রচার, এবং কাঠের বিকল্প কাঁচামাল সরবরাহ করা।গ্রামীণ এলাকায় সরকার বনের আবাসস্থল ধ্বংস না করে কৃষিকে উন্নীত করার জন্য অ-কাঠের জ্বালানীর উত্স এবং অ-বনভূমিতে অ্যাক্সেস সরবরাহ করে।
এসওএস এবং ফার্ম আফ্রিকার মতো সংস্থাগুলি বন ব্যবস্থাপনার একটি ব্যবস্থা তৈরি করতে ফেডারেল সরকার এবং স্থানীয় সরকারগুলির সাথে কাজ করছে। প্রায় 2.3 অনুদানের সাথে কাজ করা মিলিয়ন ইউরো, ইথিওপিয়ান সরকার সম্প্রতি ক্ষয় কমাতে এবং সঠিক সেচ কৌশল ব্যবহার করার জন্য লোকদের প্রশিক্ষণ দেওয়া শুরু করেছে যা বন উজাড় করতে অবদান রাখে না।এই প্রকল্পটি 80 টিরও বেশি সম্প্রদায়কে সহায়তা করছে।
ইথিওপিয়ান এয়ারলাইনস, স্টার অ্যালায়েন্সের সদস্য, দেশটির পতাকাবাহী সংস্থা, এবং এটি সম্পূর্ণভাবে ইথিওপিয়া সরকারের মালিকানাধীন। বোলে আন্তর্জাতিক বিমানবন্দরে তার হাব থেকে, এয়ারলাইনটি 102 আন্তর্জাতিক যাত্রী, 20টি অভ্যন্তরীণ যাত্রী এবং 44টি কার্গো গন্তব্যের একটি নেটওয়ার্ক পরিষেবা দেয়। এটি শিল্প এবং মহাদেশের দ্রুততম বর্ধনশীল ক্যারিয়ারগুলির মধ্যে একটি।
সংস্কৃতি
ইথিওপিয়াকে বলা হয় বহুজাতিক ও বৈচিত্রময় সংস্কৃতির দেশ। ইথিওপিয়ার কিছু বিশেষ শিষ্টাচার আছে, যার মধ্যে অভিবাদন অন্তর্ভুক্ত, ঐতিহাসিকভাবে যা করমর্দন না করার কথা বলে। জটিল সামাজিক ব্যবস্থার জন্য তারা খ্যাত যার মধ্যে পড়ে আইন ও নিয়মের সাথে সামঞ্জস্যতা, শালীনতা ও অতিথিপরায়ণতা। [৪২৪][৪২৫]
ইথিওপিয়া ও ইরিত্রিয়া তে কফি পরিবেশন পদ্ধতি অন্যান্য দেশের মত না। কফি পরিবেশন করা হয় সামাজিক মিলন অনুষ্ঠানে সেটা হতে পারে পরিবারের সদস্যদের, বন্ধুদের অথবা প্রতিবেশীদের। ৩ পর্বে কফি পান করা হয়, প্রথম পর্বকে বলা হয় "আওল", দ্বিতীয়টিকে "টোনা" ও তৃতীয়টিকে "বারাকা" নামে ডাকা হয়। কফির ইতিহাস বলতে গেলে কেফফা এলাকার কালদি নামে এক ছাগলের রাখালের কথা উঠে আসে, যিনি দেখেছিলেন তার ছাগলগুলো একটি গুল্ম জাতীয় গাছ খেয়ে ফেলার পর উত্তেজিত হয়ে উঠেছে এবং উন্মত্ততার সাথে নাচানাচি করছে। এরপর সেই গাছের ফলগুলো নিয়ে তিনি কাছের একটি আশ্রমের যাজকদের কাছে যান। এক সন্ন্যাসী তার এহেন কাজকে "শয়তানের কাজ" বলে আখ্যা দেন ও ফলগুলো আগুনে ফেলে দেন যেটা সুগন্ধ তৈরি করে। জনশ্রুতি আছে যে কালদি ৮৫০ খ্রিষ্টাব্দে বাস করতেন এবং এ থেকে ধারণা করা হয় যে নবম শতাব্দী থেকে ইথিওপিয়াতে কফি চাষ শুরু হয়। [৩২৮]
ব্যুৎপত্তি
গ্রীক নাম Αἰθιοπία ( Αἰθίοψ থেকে, Aithiops, "an Ethiopian") একটি যৌগিক শব্দ। এ নামটি দুটি গ্রীক শব্দ থেকে উদ্ভূত। αἴθω + ὤψ ( aithō অর্থ "আমি পোড়া" + ōps অর্থ "মুখ")।
ঐতিহাসিক হেরোডোটাস সাহারার দক্ষিণ আফ্রিকার সেই অংশগুলিকে বোঝাতে এই নামটি ব্যবহার করেছিলেন। এ নামটি তখন ইকুমেন (বাসযোগ্য বিশ্ব) এর মধ্যে পরিচিত ছিল। যেহেতু গ্রীকরা এই শব্দটিকে "অন্ধকারমুখী" হিসাবে বোঝে, তাই তারা ইথিওপিয়ানদের দুটি ভাগে বিভক্ত করেছিল: আফ্রিকায় বসবাসকারী ইথিওপিয়ান এবং তুরস্ক থেকে ভারত পর্যন্ত অঞ্চলে বসবাসকারী ইথিওপিয়ান। এই গ্রীক নামটি আমহারিক ভাষায় ኢትዮጵያ বাʾĪtyōṗyā হিসাবে ব্যবহৃত হয়েছিল।
গ্রেকো - রোমান এপিগ্রাফে, ইথিওপিয়া ছিল প্রাচীন নুবিয়ার একটি নির্দিষ্ট উপনাম। অন্তত ৮৫০ সালের আগে, নুবিয়া নামের অনুবাদ হিসেবে ইথিওপিয়া নামটি ওল্ড টেস্টামেন্টের অনেক অনুবাদে পাওয়া যায়। প্রাচীন হিব্রু গ্রন্থগুলি নুবিয়াকে কুশ হিসাবে চিহ্নিত করে। যাইহোক, নিউ টেস্টামেন্টে কুশের রাণী কান্দাকের একজন দাসকে উল্লেখ করার জন্য গ্রীক শব্দ আইথিওপসের ব্যবহার লক্ষ্য করা যায়।
হেলেনিক এবং বাইবেলের ঐতিহ্য অনুসরণ করে আকসুমাইট সাম্রাজ্যের অন্তর্গত তৃতীয় শতাব্দীর শিলালিপি মনুমেন্টাম অ্যাডুলিটানাম ইঙ্গিত করে যে আকসুমের তৎকালীন শাসক এমন একটি এলাকা শাসন করতেন যা পশ্চিমে ইথিওপিয়া এবং সাসু অঞ্চলের সংলগ্ন ছিল।
আকসুমাইট রাজা ইজানা শেষ পর্যন্ত পরের শতাব্দীতে নুবিয়া জয় করেন এবং তারপরে আকসুমাইটরা তাদের নিজস্ব রাজ্যের জন্য "ইথিওপিয়ান" উপাধিটি বরাদ্দ করে। এই নতুন নামটি পরবর্তীকালে সাবাইক ভাষায় 'হবস ('আহবাশ) এবং আরবি ভাষায় হাবাশা হিসাবে উপস্থাপিত হয়েছিল।
১৫তম শতাব্দীর গিজ বুক অফ অ্যাক্সাম-এ ইতিওপ'স নামে একজন কিংবদন্তি ব্যক্তির নাম হিসেবে এ শব্দটি উল্লেখ করা হয়েছে।ইতিওপস ছিলেন হ্যামের পুত্র। বলা হয় যে ইতিওপস অ্যাক্সাম শহরটি প্রতিষ্ঠা করেছিলেন।
ইংরেজিতে এবং ইথিওপিয়ার বাইরে এই দেশটি ঐতিহাসিকভাবে আবিসিনিয়া নামে পরিচিত ছিল।এই শীর্ষস্থানীয় নামটি প্রাচীন হাবাশের ল্যাটিনাইজড ফর্ম থেকে উদ্ভূত হয়েছিল।
প্রাগৈতিহাসিক সময়কাল
বেশ কিছু গুরুত্বপূর্ণ আবিষ্কার ইথিওপিয়া এবং এর আশেপাশের অঞ্চলকে এগিয়ে নিয়ে গেছে। ইথিওপিয়ায় এখন পর্যন্ত আবিষ্কৃত প্রাচীনতম হোমিনিড হল ১৯৯৪ সালে টিম ডি. হোয়াইট দ্বারা আবিষ্কৃত ৪.২ মিলিয়ন বছর পুরানো আর্ডিপিথিকাস রামিডাস (আরডি) সবচেয়ে সুপরিচিত হোমিনিড আবিষ্কার হল Australopithecus afarensis ( Lucy )। স্থানীয়ভাবে ডিনকিনেশ নামে পরিচিত নমুনাটির সন্ধান পান ডোনাল্ড জোহানসন। তিনি ১৯৭৪ সালে আফার অঞ্চলের আওয়াশ উপত্যকায় এটির সন্ধান পান। এটি এখন পর্যন্ত আবিষ্কৃত প্রাপ্তবয়স্ক অস্ট্রালোপিথেসাইন জীবাশ্মগুলির মধ্যে সবচেয়ে সম্পূর্ণ এবং সেরা সংরক্ষিত। এই হোমিনিড ৩.২ মিলিয়ন বছর আগে বেঁচে ছিল বলে অনুমান করা হয়।
ইথিওপিয়া শারীরবৃত্তীয়ভাবে আধুনিক মানুষ বা হোমো সেপিয়েন্সের আবির্ভাবের প্রথম দিকের স্থানগুলির একটি। এই স্থানীয় জীবাশ্মগুলির মধ্যে প্রাচীনতম ওমো দেহাবশেষগুলি দক্ষিণ-পশ্চিম ওমো কিবিশ এলাকায় খনন করা এলাকায় পাওয়া গিয়েছে। এগুলো দুই লক্ষ বছর আগে মধ্য প্যালিওলিথিক যুগের দেহাবশেষ বলে মনে করা হয়। উপরন্তু, মধ্য আওয়াশ উপত্যকার একটি স্থানে হোমো সেপিয়েন্স ইডাল্টুর কঙ্কাল পাওয়া গেছে। আনুমানিক ১,৬০,০০০ বছর আগে তারা হোমো সেপিয়েন্সের একটি বিলুপ্ত উপ-প্রজাতি ছিল। তারা শারীরবৃত্তীয় আধুনিক মানুষের পূর্বপুরুষদের প্রতিনিধি ছিল। মরক্কোর জেবেল ইরহাউড সাইটে খনন করা প্রত্নতাত্ত্বিক হোমো সেপিয়েন্সের জীবাশ্মগুলি প্রায় ৩,০০,০০০ বছর আগে প্রাপ্ত তবে দক্ষিণ ইথিওপিয়ার ওমো-কিবিশ আই (Omo I) বর্তমানে প্রাচীনতম শারীরবৃত্তীয় আধুনিক হোমো স্যাপিয়েন্স কঙ্কাল হিসেবে পরিচিত।
ভাষাবিদদের মতে, নীল উপত্যকা, বা নিকট প্রাচ্যের পরিবারের প্রস্তাবিত উরহেইমাট ("আসল জন্মভূমি") থেকে পরবর্তী নিওলিথিক যুগে এই অঞ্চলে প্রথম আফ্রোএশিয়াটিক-ভাষী জনগোষ্ঠীর আগমন ঘটে। অন্যান্য পণ্ডিতরা প্রস্তাব করেন যে আফ্রোএশিয়াটিক জনগোষ্ঠী হর্নের সিটুতে বসতি স্থাপন করেছিল এবং পরবর্তী সময়ে তাদের উত্তরাধিকারীরা সেখান থেকে বিভিন্ন অঞ্চলে ছড়িয়ে পড়েছিল।
২০১৯ সালে প্রত্নতাত্ত্বিকরা সমুদ্রপৃষ্ঠ থেকে ৩,৪৬৯ মিটার উচ্চতায় বেল পর্বতমালার ফিঞ্চা হাবেরা সাইটে ৩০,০০০ বছরের পুরনো মধ্য-প্রস্তর যুগের একটি শিলাশ্রয় খুঁজে পেয়েছেন। এই উচ্চতায় মানুষ হাইপোক্সিয়া এবং চরম আবহাওয়া উভয়ের জন্যই সংবেদনশীল।সায়েন্স জার্নালে প্রকাশিত একটি সমীক্ষা অনুসারে, এই বাসস্থানটি প্রাচীনতম মানুষের পেশার প্রমাণ। এখানে হাজার হাজার প্রাণীর হাড়, শত শত পাথরের সরঞ্জাম এবং প্রাচীন অগ্নিকুণ্ড আবিষ্কৃত হয়েছে।
২০১৩ সালে ইথিওপিয়ান গাদেমোত্তার সাইট থেকে আবিষ্কৃত হয়েছিল প্রাচীনতম হোমো সেপিয়েন্সের একটি বৈশিষ্ট্যযুক্ত হাতিয়ার এবং জ্যাভেলিন বা বর্শা নিক্ষেপের পাথর। এসব অস্ত্র প্রায় ২,৭৯,০০০ বছর আগের পুরাতন।
প্রাচীনত্ব
ইথিওপিয়া ল্যান্ড অফ পান্টের (২৫০০ খ্রিস্টপূর্বাব্দ - ৯৮০ খ্রিস্টপূর্বাব্দ) অবিচ্ছেদ্য অংশ ছিল। Dmt ছিল বর্তমান ইরিত্রিয়া এবং ইথিওপিয়ার টাইগ্রে অঞ্চলের প্রাচীনতম সুসংগঠিত রাজ্য। এটি ৯৮০ খ্রিস্টপূর্বাব্দের কাছাকাছি সময়ে গঠিত হয়। এটি দক্ষিণ আরবের কাছাকাছি অঞ্চলে অবস্থিত ছিল। ইয়েমেনের রাজধানী ইয়েহাতে অবস্থিত ছিল, যা এখন উত্তর ইথিওপিয়ার অংশ। বেশিরভাগ আধুনিক ইতিহাসবিদরা এই সভ্যতাটিকে স্থানীয় ইথিওপিয়ান সভ্যতার অংশ বলে মনে করেন। তবে পূর্ববর্তী সময়ে অনেক ইতিহাসবিদ উল্লেখ করেছিলেন, এটি লোহিত সাগরের আধিপত্যের কারণে সাবীয় জাতি দ্বারা প্রভাবিত ছিল।
খ্রিস্টপূর্ব চতুর্থ শতাব্দীতে Dʿmt-এর পতনের পর, ইথিওপিয়ান মালভূমিতে ছোট উত্তরসূরি রাজ্যের আধিপত্য আসে। খ্রিস্টীয় প্রথম শতাব্দীতে, আকসুম রাজ্যের আবির্ভাব ঘটে যা বর্তমান টাইগ্রে অঞ্চল এবং ইরিত্রিয়া নিয়ে গঠিত। মধ্যযুগীয় বুক অফ অ্যাক্সাম অনুসারে, রাজ্যের প্রথম রাজধানী মাজাবের নামক অঞ্চলে স্থাপন করা হয়েছিল। এটি কুশের পুত্র ইতিওপিস দ্বারা নির্মিত হয়েছিল। আকসুম শাসন একসময়ে লোহিত সাগরের অপর পারে ইয়েমেন পর্যন্ত দখল করার মাধ্যমে রাজ্য প্রসারিত করেছিল। পার্সিয়ান নবী মানি ৩য় শতাব্দীতে রোম, পারস্য এবং চীনের সাথে আক্সামকে তার যুগের চারটি মহান শক্তির একটি হিসাবে তালিকাভুক্ত করেছিলেন। এটিও বিশ্বাস করা হয় যে এক সময়ে মিশরীয় এবং ইথিওপিয়ান গীর্জার মধ্যে একটি সংযোগ ছিল। আকসুমাইটরা তাদের রাজকীয় শিলালিপির মাধ্যমে শেবার রাণীর সাথে যুক্ত ছিল এমন প্রমাণ রয়েছে, তবে তা নগণ্য প্রমাণ হিসেবে গণ্য করা হয়।
৩১৬ খ্রিস্টাব্দের দিকে ফ্রুমেন্টিয়াস এবং তার ভাই এডেসিয়াস টায়ার থেকে তাদের চাচার সাথে ইথিওপিয়ায় সমুদ্রযাত্রায় গিয়েছিলেন। যখন জাহাজটি একটি লোহিত সাগর বন্দরে থামে, তখন স্থানীয়রা দুই ভাই ছাড়া সমস্ত যাত্রীকে হত্যা করে এবং তাদেরকে দাস হিসাবে আদালতে নিয়ে যাওয়া হয়েছিল। রাজা তাদের প্রশাসনিক উচ্চ পদ দিয়েছিলেন এবং তারা রাজদরবারের সদস্যদের খ্রিস্টান ধর্মে রূপান্তরিত করেছিলেন। ফ্রুমেন্টিয়াস আকসুমের প্রথম বিশপ হন। ৩২৪ সালের একটি মুদ্রা প্রদর্শন করে যে যে ইথিওপিয়া আনুষ্ঠানিকভাবে খ্রিস্টান ধর্ম গ্রহণকারী দ্বিতীয় দেশ ছিল (আর্মেনিয়া ৩০১ সালে প্রথমবারের মতো নিজেদের খ্রিস্টান রাজ্য হিসেবে ঘোষণা দেয়)। তবে ধর্মটি প্রথমে আদালতের বৃত্তের মধ্যকার অঞ্চলে সীমাবদ্ধ ছিল। আকসুমাইটরা গ্রিক এবং রোমানদের সঙ্গে বাণিজ্য করতে অভ্যস্ত ছিল, কিন্তু সিল্ক রোডের মাধ্যমে ভারতীয় উপমহাদেশ এবং রোমান সাম্রাজ্যের মধ্যে উল্লেখযোগ্য সাংস্কৃতিক বন্ধন এবং বাণিজ্য সংযোগ শুরু করে এবং প্রাথমিকভাবে হাতির দাঁত, কাছিমের খোল, সোনা ও পান্না রপ্তানি করে এবং মশলা ও সিল্ক আমদানি করে।
মধ্য যুগ
চতুর্থ শতাব্দীতে ইজানার রাজত্বকালে রাজ্যটি "ইথিওপিয়া" নামটি গ্রহণ করে। ৩৩০ সালে কুশ রাজ্যের বিজয়ের পর, আকসুমাইট অঞ্চলটি ৫ম থেকে ৬ষ্ঠ শতাব্দীর মধ্যে তার শীর্ষসময়ে পৌঁছেছিল যাকে "স্বর্ণযুগ" বলা হয়। ৫৭৫ সাল থেকে, আকসুমাইটরা তার চার বছরের রাজত্বকালে ইথিওপিয়ার দাসর গভর্নর সাইফ ইবনে ধী ইয়াজানকে হত্যা করার পর সানা অবরোধ করে এবং পুনরুদ্ধার করে। আদুলিস বন্দরটি ৮ম শতাব্দীতে আরব মুসলমানরা বিজয় করেন ও নিজেদের অধিকৃত করে তৎকালীন মুসলমানরা বন্দরটি, যা রাজ্যের গুরুত্বপূর্ণ বাণিজ্য পথের পতনের অগ্রদূত ছিল এবং ৬৪৬ সালে লোহিত সাগর রাশিদুন খিলাফতের কাছে ছেড়ে দেওয়া হয়েছিল।
আকসুমের পতনের জন্য ইসলামী মিথস্ক্রিয়া
ইথিওপিয়ার সাথে ইসলামিক নবী মুহাম্মাদ(সাঃ) প্রথম মিথস্ক্রিয়াটি ছিল আসহামা ইবনে আবজারের শাসনামলে, যিনি সেই সময়ে আক্সামের সম্রাট ছিলেন এবং ৬১৪ খ্রিস্টাব্দে আকসুম রাজ্যে বেশ কয়েকজন মুসলমানকে আশ্রয় দিয়েছিলেন। অন্যান্য লেখকদের মতে, আশামা রাজা আরমাহ বা তার পিতা বা পুত্রের মতো একই ব্যক্তি হতে পারে।
ইথিওপিয়ার সাথে মুহাম্মাদ সাঃ দ্বিতীয় মিথস্ক্রিয়া ছিল যায়েদ ইবনে হারিসার অভিযানের সময়। তখন তিনি আমর বিন উমাইয়া আল-দামরিকে ইথিওপিয়ার (তৎকালীন আবিসিনিয়া) রাজার কাছে পাঠান।
৯ম শতাব্দীতে পৌত্তলিক রানী গুডিত আকসুমের শেষ রাজাকে পরাজিত করার মাধ্যমে অদম্য আকসুম রাজবংশের সমাপ্তি ঘটে। গুডিটের রাজত্ব ৪০ বছর ধরে চলেছিল এবং তার লক্ষ্য ছিল খ্রিস্টান ধর্মের সকল গীর্জা পুড়িয়ে দেওয়া এবং অর্থোডক্স তেওয়াহেডো চার্চের প্রতি বিশ্বস্ত লোকদের ক্রুশবিদ্ধ করা (উল্লেখ্য সেই সময়ে খ্রিস্টধর্ম বিবেচিত হয়েছিল রাষ্ট্রধর্ম হিসেবে)। গুডিত অনেক লোককে তাদের ধর্ম পরিবর্তন করতে বাধ্য করার চেষ্টা করেছিলেন এবং অ্যাক্সুমাইট রাজবংশের অনেক ঐতিহাসিক ঐতিহ্যকে ধ্বংস করেছিলেন যার ফলে তিনি ইয়োডিত উপাধি অর্জন করেছিল।
আবিসিনিয়ান-আদল যুদ্ধ (১৫২৯-১৫৪৩)
ইথিওপিয়ান সাম্রাজ্য আঞ্চলিক সম্প্রসারণ শুরু করেছিল শক্তিশালী নেতা আমদা সিওন প্রথমের আমল থেকে। তিনি ১৪ শতকে এই অঞ্চলের প্রথম মুসলিম রাষ্ট্র ইফাত সালতানাত জয় করেছিলেন। সাদ আদ-দীন দ্বিতীয় ছিলেন ইফাতের অন্যতম প্রধান শাসক। তার শাসনামল স্বল্পস্থায়ী হওয়া সত্ত্বেও আবিসিনিয়ান সম্রাটদের প্রতিবন্ধকতা সৃষ্টিকারী মারাত্মক যুদ্ধের জন্য তিনি পরিচিত ছিলেন। তার উত্তরসূরি আদল সালতানাত ১৪১৩ সালে বর্তমান সোমালিল্যান্ডে অবস্থিত জেলিয়াতে রাজধানী প্রতিষ্ঠা করেছিল। আত্মসমর্পণের পর হাদিয়া রাজকুমারী এলেনির সাথে ইথিওপিয়ার সম্রাট জারা ইয়াকবের মধ্যে আন্তঃবিবাহ সম্পর্কিত কারণের ফলে শত্রুতা দৃশ্যমান হয়ে ওঠে।
অটোমান তুর্কিদের দ্বারা সমর্থিত অ্যাডালরা ১৫২৯ সালে ইমাম আহমাদ ইবনে ইব্রাহিম আল-গাজি (আহমেদ গ্রান) বাহিনীর অধীনে ইথিওপিয়ান সাম্রাজ্য দখল করার চেষ্টা করে, যা ইথিওপিয়ান-আদল যুদ্ধের সূচনা করে। অ্যাডালরা ইম্পেরিয়াল রেগালিয়ার মতো বেশ কয়েকটি সম্পত্তি দখল করেছিল এবং অ্যাট্রোনসা মরিয়ম সহ বেশ কয়েকটি গীর্জা ধ্বংস করেছিল। ১৫৪০ সালে দাউয়িত দ্বিতীয়র মৃত্যুর ফলে তার পুত্র মেনাস এবং সম্রাজ্ঞী এলেনিকে ইমাম অবরুদ্ধ করে রেখেছিলেন। ক্রিস্টোভাও দা গামা যুদ্ধে একটি বিশিষ্ট ভূমিকা পালন করেছিলেন। তিনি তৎকালীন ইরিত্রিয়ান রাজ্য মেদ্রি বাহরির বন্দর মাসাওয়া হয়ে ইথিওপিয়ান সাম্রাজ্যকে ৪০০ মাস্কেটিয়ার দিয়ে সাহায্য করেছিলেন,তার অত্যাবশ্যক প্রচেষ্টা অবশেষে ওফলা যুদ্ধে (১৫৪২) তার মৃত্যু ঘটায়। অন্যদিকে, মেদরি বাহরি শাসক ইয়েশাক পর্তুগিজ সৈন্যদের সাথে ৫০০ জন মাস্কেটিয়ার এবং যুদ্ধক্ষেত্রের তথ্য নিয়ে এগিয়ে যান। ১৫৪৩ সালে, সম্রাট গেলাউডেওসের নেতৃত্বে আবিসিনিয়ান সৈন্যরা ওয়েনা দাগার যুদ্ধে অ্যাডাল বাহিনীকে চূড়ান্তভাবে পরাজিত করে এবং দা গামার মৃত্যুর প্রতিশোধ নেওয়ার জন্য আক্রমণ শুরু করে। জোয়াও দ্য গ্যালিসিয়ান নামে পর্তুগিজ মাস্কেটিয়ারের বিবরণ অনুসারে ইমাম মারাত্মকভাবে আহত হন। তার মৃত্যু দেখে আদাল সৈন্যরা অবিলম্বে এলাকাটি প্রত্যাহার করে।
ততদিনে আদাল সালতানাত সম্পূর্ণরূপে বিপর্যস্ত হয়নি। ইমামের ভাতিজা আমির নুর ইবনে মুজাহিদ আহমেদের তৎকালীন স্ত্রী বাতি দেল ওয়াম্বারার সাথে বিবাহের পর ক্ষমতা পুনরুজ্জীবিত করেছিলেন। তাদের বিবাহ ইমামের মৃত্যুর পাল্টা আক্রমণাত্মক প্রতিশোধের মাধ্যমে আবিসিনিয়ান অস্তিত্বকে জড়িয়ে ফেলে, যার ফলে নূর ইবনে মুজাহিদ আবিসিনিয়ান শহর ওয়াজকে বরখাস্ত করেন এবং ফাটাগারের যুদ্ধে (১৫৫৯) গেলাউদেওসকে পরাজিত ও শিরচ্ছেদ করেন। জবাবে, আবিসিনিয়ান রাস হামালমাল আদল শহর হারারকে বরখাস্ত করে এবং সুলতান বারাকাত ইবনে উমর দিনকে ঘেরাও করে এবং হত্যা করে  অনেক ইতিহাসবিদদের মতে, এই দ্বন্দ্বগুলি প্রমাণ করে যে ইথিওপিয়া এবং সোমালিয়ার আনুষ্ঠানিক কূটনৈতিক সম্পর্কের সূচনা হয়েছে এবং এর পথ প্রশস্ত করেছে। ১৬ শতকের ওরোমোরা উত্তরের উচ্চভূমিতে স্থানান্তরিত হয়।
বৃহত্তর অরোমো সম্প্রসারণ (১৫০০)
১৬ শতকে মধ্যযুগের শেষের দিকে, এই অঞ্চলের উত্তর অংশে জাতিগত ওরোমোর অভিবাসন প্রবাহ সাম্রাজ্যের শক্তিকে খণ্ডিত করে, যাকে " বৃহত্তর ওরোমো সম্প্রসারণ " বলা হয়। বর্তমানের গুজি এবং বোরেনা জোন নামক ফোকাল এলাকা থেকে যাত্রা শুরু করে এ যাত্রা শুরু হয়। ওরোমোস জনগোষ্ঠী মূলত বেশ কিছু লোকসাহিত্যিক ধারণা দ্বারা অনুপ্রাণিত হয়েছিল - মোগ্গাসা এবং লিকিমসা - যার মধ্যে অনেকগুলি অংশ তাদের অভিযানের সাথে সম্পর্কিত। আব্বা বাহরির মতে, সম্রাট দ্বিতীয় দাউইট (লুবা মেলবাহ) এর অধীনে রাজ্যটির প্রথম সম্প্রসারণ ঘটেছিল, যখন তারা আদাল সালতানাতের (আহমেদ গুরে) আক্রমণ করার আগে বেলে দখল করেছিল।
ওরোমো আন্দোলনের "স্কাউটিং, নাইট টাইম সারপ্রাইজ অ্যাটাক এবং সেটেলমেন্ট" এ তিনটি আক্রমণ ১৫৩০ সালে সংঘটিত হয়েছিল। তারা রাতের বেলা অ্যামবুশ করে বিচ্ছিন্ন সম্প্রদায়ের সাথে যোদ্ধা শত্রুদের খতম করার জন্য শুরু হয়েছিল। তারপর যোদ্ধা শ্রেণীকে হত্যা করার পরে আক্রমণকারীরা অবরুদ্ধ সম্প্রদায়কে একত্রিত করতে শুরু করে।
সম্রাট সার্সা ডেঙ্গেল ১৫৭২ সালে ওয়েজের (অ্যাম্বিসা) দখল নেওয়ার পরে তারা দক্ষিণ দিকের বিদ্রোহ ও আক্রমণকে দমন করার চেষ্টা করেছিল কিন্তু লাভ হয়নি।  তা সত্ত্বেও, সার্সা ডেঙ্গেল সাম্রাজ্যের উত্তর সীমান্ত অটোমান সাম্রাজ্যের দখলে থাকা সত্ত্বেও তাদের সাথে প্রচণ্ডভাবে জড়িত হতে সক্ষম।বাহরে তার সৈন্যদের যুদ্ধক্ষেত্রে এগিয়ে নিয়ে যাওয়ার জন্য তার কৌশলের প্রশংসা করেছিলেন।
গন্ডারিন পিরিয়ড (১৬৩২-১৮৮৯)
ইথিওপিয়া ১৭ শতক থেকে পর্তুগালের সাথে বড় আকারের কূটনৈতিক যোগাযোগ শুরু করেছিল,যা প্রধানত ধর্মকে কেন্দ্র করে আবর্তিত হচ্ছিল। ১৫৩৭ সালের শুরুতে, পর্তুগিজ জেসুইটরা সাম্রাজ্যের মধ্যে রোমান ক্যাথলিকদের শাসন করার চেষ্টা করেছিল এবং ধর্মটি রাষ্ট্র ধর্মে পরিণত হয়েছিল। বেশ কিছু ব্যর্থ প্রচেষ্টা চালিয়ে যাওয়ার পর তারা ১৬০৩ সালে বেশ কয়েকটি ধর্মপ্রচারক দল পাঠায়, যার মধ্যে সবচেয়ে প্রভাবশালী ছিলেন স্প্যানিশ জেসুইট পেড্রো পাইজ। পাইজ এর উৎসাহী সম্পর্ক রাজনৈতিক ক্ষেত্রে ব্যাপক অনুকূল প্রভাব রেখেছিল। মানোয়েল ডি আলমেদা, ম্যানোয়েল ব্যারাডাস এবং জেরোনিমো লোবো ইথিওপিয়ানদের সাথে প্রথম মিথস্ক্রিয়া এবং এক শতাব্দীর প্রথমার্ধে রিপোর্ট সম্পর্কে দেড় ডজন ইতিহাস লিখেছেন। তবে তাদের বইটি ২০ শতকের আগে পর্যন্ত অজানা ছিল। বিংশ শতাব্দীতে এটি সম্পূর্ণরূপে প্রকাশিত হয়েছিল; বারাদেস, লোবো এবং পাইজের উদ্ধৃতির কিছু অংশ ইংরেজিতে প্রকাশিত হয়েছে, কিন্তু মেন্ডেসের মতো বিখ্যাত হতে পারেনি। তার ইতিহাস, চিঠিপত্র এবং প্রতিবেদন কখনোই অনুবাদ করা হয়নি কারণ বেশিরভাগই ল্যাটিন ভাষায় লেখা। সম্রাট সুসেনিওস প্রথমের অধীনে, রোমান ক্যাথলিক ধর্ম ১৬২২ সালে ইথিওপিয়ান সাম্রাজ্যের রাষ্ট্র ধর্মে পরিণত হয়। এই নজিরবিহীন সিদ্ধান্ত অবিলম্বে এক দশকেরও বেশি সময় ধরে অর্থোডক্স জনগণের দ্বারা সম্রাটের বিরুদ্ধে গুরুতর বিদ্রোহ করেছিল। এটি আংশিকভাবে পাইজ-এর প্রভাব এবং সুসেনিওসের চিঠি বিনিময়ের প্রমাণ। সুসেনিওস তার সাম্রাজ্যে ক্যাথলিক মিশনারিদের জন্য জমি দেওয়ার আশা করেছিলেন, প্রাথমিকভাবে তানা লেকের উপদ্বীপে অবস্থিত গোরগোরা অঞ্চলে জমি দেয়ার কথা উল্লেখ করেছিলেন। ১৬৩২ সালে তার পুত্র ফাসিলিডস নেতৃত্ব গ্রহণ করার পর, সম্রাট ফাসিলিডস সফলভাবে রোমান ক্যাথলিক রাজ্য প্রশাসনকে থামিয়ে দেন এবং অর্থোডক্স তেওয়াহেডোকে রাষ্ট্রীয় ধর্ম হিসাবে আবার চালু করেন। ফ্যাসিলাইডের রাজত্ব সাম্রাজ্যিক শক্তির দৃঢ়তা এবং রাজধানী গন্ডারের প্রতিষ্ঠার সূচনা করে, যা "গন্ডারিন পিরিয়ড" নামে পরিচিত একটি পরিবর্তনের সময়কাল শুরু করে। ফ্যাসিলাইডরা দখলকৃত জমি পুনরুদ্ধার করে এবং তাদের ফ্রেমোনায় ছেড়ে দিয়ে সমগ্র জেসুইটদের বহিষ্কার করে। তার শাসনামলে, তিনি তার রাজত্বের শুরুতে ফাসিল ঘেব্বির সবচেয়ে বিখ্যাত রাজকীয় দুর্গগুলির মধ্যে একটি তৈরি করেছিলেন। এটি প্রতিটি পরবর্তী সম্রাটদের দ্বারা অর্থায়ন লাভ করেছিল। তিনি পুরো সাম্রাজ্যে ৪৪টি গীর্জা নির্মাণ করেছিলেন। ইথিওপিয়ান শিল্পকে গন্ডারিন আমলে পুনরুজ্জীবিত করা হয়েছিল। লাস্তার আগাও জনসংখ্যার বিদ্রোহ তার পিতার শাসনামলে প্রজ্বলিত সংস্কারকে অযৌক্তিকভাবে সহ্য করেছিল। ফাসিলাইড লাস্তায় শাস্তিমূলক অভিযান পরিচালনা করেছিলেন এবং সফলভাবে এটিকে দমন করেছিলেন। উসমানীয়-নিয়ন্ত্রিত মাসাওয়ার মাধ্যমে বাণিজ্য রুট নিয়ে আলোচনা করার জন্য ফাসিলাইডস ১৬৪২ এবং ১৬৪৭ সালের মধ্যে ইয়েমেনি ইমাম আল-মুতাওয়াক্কিল ইসমাঈলের সাথে দৃঢ় সম্পর্ক স্থাপনের চেষ্টা করেছিলেন, যা পরে ব্যর্থ হয়েছিল।
জেমেন মেসাফিন্ট
১৭৬৯ এবং ১৮৫৫ সালের মধ্যে, ইথিওপিয়া একটি বিচ্ছিন্নতার সময় অনুভব করেছিল যাকে জেমেন মেসাফিন্ট বা "রাজকুমারদের বয়স" বলা হয়। সম্রাটরা আঞ্চলিক প্রভুদের দ্বারা নিয়ন্ত্রিত হচ্ছিলেন এবং টাইগ্রের <i id="mwAvs">রাস</i> মিকেল সেহুল, টাইগ্রের রাস ওল্ডে সেলাসি এবং ওয়ারা শেহের ইয়েজু ওরোমো রাজবংশের দ্বারা নিয়ন্ত্রিত ছিলেন। জেমেন মেসাফিন্টের আগে, সম্রাট আইওস আমি আমহারিকের পরিবর্তে আদালতে ওরোমো ভাষা ( আফান ওরোমো ) চালু করেছিলেন।
ইথিওপিয়ান বিচ্ছিন্নতাবাদ একটি ব্রিটিশ মিশনের পরে শেষ হয়েছিল যা দুটি জাতির মধ্যে একটি জোটের সমাপ্তি ঘটায়। কিন্তু ১৮৫৫ সালে উত্তর ইথিওপিয়ার আমহারা রাজ্যগুলি (গোন্ডার, গোজ্জাম, শেওয়া) সংক্ষিপ্তভাবে একত্রিত হয়েছিল যখন দ্বিতীয় টেওড্রোসের রাজত্ব ক্ষমতা পুনরুদ্ধার করা হয়েছিল। তার ক্ষমতায় আরোহণের পর, তিনি ইথিওপিয়াকে আধুনিকীকরণ করতে শুরু করেন এবং সম্রাটের কাছে ক্ষমতার সাম্প্রতিকীকরণ শুরু করেন। ইথিওপিয়া আবারও বিশ্বব্যাপারে অংশ নিতে শুরু করে। দ্বিতীয় তেওড্রোস একত্রীকরণ, কেন্দ্রীকরণ এবং রাষ্ট্র-নির্মাণের একটি প্রক্রিয়া শুরু করেছিলেন যা পরবর্তী সম্রাটদের দ্বারা অব্যাহত ছিল। এই প্রক্রিয়াটি আঞ্চলিক শাসকদের ক্ষমতা হ্রাস করে, সাম্রাজ্যের প্রশাসনকে পুনর্গঠন করে এবং একটি পেশাদার সেনাবাহিনী তৈরি করে। এই পরিবর্তনগুলি ইথিওপিয়ান রাষ্ট্রের কার্যকর সার্বভৌমত্ব এবং আঞ্চলিক অখণ্ডতা প্রতিষ্ঠার ভিত্তি তৈরি করেছে।
বিপরীতভাবে, টেওড্রোস তার সাম্রাজ্যের অভ্যন্তরে বেশ কয়েকটি বিদ্রোহের শিকার হন। উত্তর ওরোমো মিলিশিয়া, তিগ্রায়ান বিদ্রোহ এবং লোহিত সাগরের কাছে অটোমান সাম্রাজ্য এবং মিশরীয় বাহিনীর ক্রমাগত আক্রমণ টেওড্রোস দ্বিতীয়-এর দুর্বলতা এবং চূড়ান্ত পতন ঘটায়। ১৮৬৮ সালে মগডালার যুদ্ধে আবিসিনিয়ায় ব্রিটিশ অভিযানের সাথে শেষ লড়াইয়ের সময় তিনি আত্মহত্যা করেন।
তেওড্রোসের মৃত্যুর পর, দ্বিতীয় টেকেলে গিয়রগিসকে সম্রাট ঘোষণা করা হয় কিন্তু জুলাউ (২১ জুন ১৮৭১) এবং আডওয়া (১১ জুলাই ১৮৭১) যুদ্ধে পরাজিত হন।
বিজয়ী মের্চা কাসাইকে পরবর্তীকালে ২১ জানুয়ারী ১৮৭২ সালে চতুর্থ ইয়োহানেস ঘোষণা করা হয়। ১৮৭৫ এবং ১৮৭৬ সালে অটোমান-মিশরীয় বাহিনী অনেক ইউরোপীয় এবং আমেরিকান উপদেষ্টা সহ, দুবার আবিসিনিয়া আক্রমণ করেছিল কিন্তু প্রাথমিকভাবে পরাজিত হয়েছিল। একবার গুন্ডিতের যুদ্ধে ৮০০ জন লোক মারা যান এবং তারপরে দ্বিতীয় আক্রমণে, সম্রাট ইয়োহানেসের দ্বারা চূড়ান্তভাবে পরাজিত হয়। ১৮৭৮ সালে বোরু মেদার কাউন্সিলে, ইয়োহানেস একটি ডিক্রি নিয়ে এসেছিলেন যে ইথিওপিয়ান মুসলমানদের অবশ্যই খ্রিস্টান ধর্ম গ্রহণ করতে হবে বা নিষিদ্ধ করতে হবে। যারা প্রত্যাখ্যান করেছিল তাদের ঘটনাস্থলেই মৃত্যুদণ্ড দেওয়া হয়েছিল। হাজার হাজার মানুষ নিহত হয় এবং তাদের জমি ও জিনিসপত্র ছেড়ে হারার, বেলে, আরসি, জিম্মা, এমনকি সুদানে পালিয়ে যায়। ১৮৮৫ থেকে ১৮৮৯ সাল পর্যন্ত ইথিওপিয়া ব্রিটেন, তুরস্ক এবং মিশরের সাথে সুদানী মাহদিস্ট রাষ্ট্রের বিরুদ্ধে মিত্র মাহদিস্ট যুদ্ধে যোগ দেয়। ১৮৮৭ সালে, শেওয়ার রাজা মেনেলিক দ্বিতীয় চেলেনকোর যুদ্ধে জয়ের পর হারার আমিরাত আক্রমণ করেন। ১৮৮৯ সালের ১০ মার্চ, ইয়োহানেস চতুর্থ সুদানী খলিফা আবদুল্লাহর সেনাবাহিনীর হাতে নিহত হন যখন তিনি গালাবাতের যুদ্ধে (যাকে মেটেমার যুদ্ধও বলা হয়) তার সেনাবাহিনীর নেতৃত্ব দিচ্ছিলেন।
মেনেলিক দ্বিতীয় থেকে আদওয়া শাসন (১৮৮৯-১৯১৩)
ইথিওপিয়া মোটামুটিভাবে তার বর্তমান আকারে শুরু হয়েছিল মেনেলিক দ্বিতীয়ের শাসনামলে, যিনি ১৮৮৯ সাল থেকে ১৯১৩ সালে তাঁর মৃত্যু পর্যন্ত সম্রাট ছিলেন। শেওয়া প্রদেশে তার ঘাঁটি থেকে মেনেলিক দক্ষিণ, পূর্ব এবং পশ্চিমে অঞ্চলগুলিকে সংযুক্ত করতে যাত্রা করেন — ওরোমো, সিদামা, গুরেজ, ওয়েলেটা এবং অন্যান্য জনগণের অধ্যুষিত অঞ্চলগুলি তিনি দখল করতে সক্ষম হন। তিনি রাস গোবানা দাচে'র শেওয়ান ওরোমো মিলিশিয়ার সহায়তায় এটি অর্জন করেছিলেন। সেইসাথে তিনি অন্যান্য অনেক অঞ্চল দখল করেন যেগুলি কখনও ইথিওপিয়ান শাসনের অধীনে ছিল না। ওরোমো জয়ের সময়, ইথিওপিয়ান আর্মি ওরোমো জনসংখ্যার বিরুদ্ধে নৃশংসতা চালায় যার মধ্যে গণহত্যা এবং দাসত্ব অন্তর্ভুক্ত ছিল। বিজয়ের ফলে নিহত মানুষের সংখ্যার লক্ষাধিক হতে পারে বলে অনুমান করা যায়। ডিজি জনগণ এবং কাফা রাজ্যের জনগণের বিরুদ্ধেও বড় আকারের নৃশংসতা সংঘটিত হয়েছিল। তার সেনাবাহিনীর বাইরে ওরোমোসের বিরুদ্ধে মেনেলিকের অভিযান ছিল মূলত শতবর্ষের ওরোমো সম্প্রসারণবাদ এবং জেমেন মেসাফিন্টের প্রতিশোধ নেওয়ার জন্য, যে সময়কালে ওরোমো সামন্ত শাসকদের উত্তরাধিকারী উচ্চভূমির উপর আধিপত্য বিস্তার করেছিল। এর মধ্যে প্রধান ছিলেন ইয়েজ্জু রাজবংশ, যার মধ্যে ইয়েজ্জুর আলীগাজ এবং তার ভাই ইয়েজ্জুর আলী প্রথম অন্তর্ভুক্ত ছিল। পরবর্তীরা আমহারা অঞ্চলে ডেব্রে তাবর শহর প্রতিষ্ঠা করেন, যা রাজবংশের রাজধানী হয়ে ওঠে।
দ্বিতীয় মেনেলিক ছিলেন হেইলে মেলেকোট, যিনি শেওয়ার নেগাস এবং প্রাসাদের সেবক এজেগায়েহু লেমা আদেয়ামোর পুত্র। তিনি ওরোমো অঞ্চলের অ্যাঙ্গোলালায় জন্মগ্রহণ করেছিলেন এবং শেওয়ান ওরোমোসের সাথে তার প্রথম বারো বছর কাটিয়েছিলেন, যার সাথে তার অনেক মিল ছিল। মেনেলিকের শাসনামলে, রাস্তা নির্মাণ, বিদ্যুৎ এবং শিক্ষার অগ্রগতি হয় এবং একটি কেন্দ্রীয় কর ব্যবস্থা গড়ে ওঠে। ফিনফিন শহরটি পুনর্নির্মাণ করা হয় এবং আদ্দিস আবাবা নামকরণ করা হয়। ১৮৮৯-১৮৯১ সালে এটি ইথিওপিয়ান সাম্রাজ্যের নতুন রাজধানী হয়ে ওঠে।
তার নেতৃত্বের জন্য সমাজের আরও গণ্যমান্য ব্যক্তিবর্গের বিরোধিতা সত্ত্বেও দ্বিতীয় মেনেলিককে জাতীয় বীর হিসাবে ঘোষণা করা হয়েছিল। তিনি ১৮৮৯ সালের মে মাসে ইতালির সাথে উচালের চুক্তিতে স্বাক্ষর করেছিলেন, যার মাধ্যমে ইতালি ইথিওপিয়ার সার্বভৌমত্বকে স্বীকৃতি দেবে যতক্ষণ না ইতালি ইথিওপিয়ার উত্তরে একটি এলাকা নিয়ন্ত্রণ করতে পারে (বর্তমানে আধুনিক ইরিত্রিয়ার অংশ)। বিনিময়ে, ইতালি মেনেলিককে অস্ত্র সরবরাহ করবে এবং তাকে সম্রাট হিসাবে সমর্থন করবে। ইতালীয়রা তাদের আঞ্চলিক দাবি সম্প্রসারণের জন্য চুক্তি স্বাক্ষর এবং ইতালীয় সরকার কর্তৃক অনুমোদনের মধ্যে সময় ব্যবহার করেছিল। এই প্রথম ইতালো-ইথিওপিয়ান যুদ্ধের সমাপ্তি ঘটে ১৮৯৭ সালের ১ মার্চ আডওয়ার যুদ্ধে, যেখানে ইতালির ঔপনিবেশিক বাহিনী ইথিওপিয়ানদের কাছে পরাজিত হয়। ১৮৯৬ সালে উচালের চুক্তির পরিবর্তে আদ্দিস আবাবার চুক্তি স্বাক্ষরিত হয়েছিল, যা ইথিওপিয়ার জন্য আরও অনুকূল শর্তগুলির বয়ে এনেছিল।
গ্রেট ইথিওপিয়ান দুর্ভিক্ষে (১৮৮৮ থেকে ১৮৯২) জনসংখ্যার প্রায় এক তৃতীয়াংশ মারা গিয়েছিল।